tomron87/hebrew-wikipedia-sentences-corpus huggingface dataset:
העיר שוכנת בצפון-מערב האי ג'אווה על החוף הדרומי של ים ג'אווה ושטחה 664 קמ"ר.
על פי מפקד האוכלוסין משנת 2020 אוכלוסיית העיר מנתה כ-10.562 מיליון תושבים וכ-31.24 מיליון במטרופולין.
במקום בו ממוקמת העיר הייתה התיישבות כבר במאה החמישית לספירה.
ההתיישבות הראשונה באזור זה היה נמל קלאפה שהיה ממוקם במוצא נהר צ'יליוונג אל הים.
הנמל שנבנה במקום היה הנמל המרכזי של הממלכה ההינדית סונדה.
הפורטוגזים ביקרו בעיר בשנת 1522 המלך ההינדי התיר לפורטוגזים לבנות במקום נמל.
ב-1523 אוסלמה העיר על יד פתחילה (או פלטחאן), בשנת 1527 הדף פתחילה את הפורטוגלים שנסו לכבוש את העיר.
ב-22 ביוני 1527 שינה את שם העיר אותה שנה מ"סונדא קלאפה" לג'איא קארתא (שפירושה: מבצר מנצח בהיפוך סדר המילים) במלאית.
תאריך זה נחשב "יום הולדתה הרשמי" של העיר.
השם היום הוא אחד מ-5 גרסאות לשם הישן ונובע מחיבתם של האינדונזים לקצרנות לשונית ולשימוש בראשי תבות.
ב-21 בנובמבר 1618 כבשו כוחות חברת הודו המזרחית ההולנדית בהנהגת יאן פיטרסון קון את העיר.
הסונדאנסים שעודם חיים מסביבה ניסו לשחררה עד 1619 ונכשלו.
אז הרסו ההולנדים את העיר ויסדו במקומה בשנת 1619 את בטאוויה - שמה של הולנד בלטינית.
באטוויה הייתה הבירה של המושבה ההולנדית של איי הודו המזרחית.
ב-1811 כבשו הבריטים את העיר, ושלטו בה במהלך חמש השנים בהן שלט נפוליאון בהולנד.
לאחר תום מלחמות נפוליאון השיבו הבריטים את השליטה בעיר להולנד, בשנת 1816.
ב-1942 במלחמת העולם השנייה כבשה יפן את העיר, וקראה לה בשנית ג'קרטה, על מנת לרכוש את אהדת התושבים המקומיים.
לאחר הפסדה של יפן במלחמה, הכריזה אינדונזיה על עצמאותה ב-17 באוגוסט 1945, אולם הולנד כבשה את העיר מחדש בין ה-29 בספטמבר 1945 ל-3 באוקטובר 1945. לבסוף, לאחר תום מלחמת העצמאות של אינדונזיה, ב-27 בדצמבר 1949, הפכה ג'קרטה לבירת המדינה העצמאית.
במרכזה הוקמה לימים האנדרטה הלאומית, המסמלת את המאבק לעצמאות.
ברק אובמה, נשיא ארצות הברית לשעבר, הגיע לעיר עם משפחתו בשנת 1967, שם התגורר אובמה עם אימו ואביו החורג.
אובמה זכה לחינוך בשפה האנגלית דרך לימוד ביתי מצד אימו.
בשנת 1971 עזב אובמה את ג'קרטה ואת אינדונזיה.
בסה"כ חי אובמה בג'קרטה 4 שנים.
משנת 2002 ועד לשנת 2017 בעיר התקיים פסטיבל הסרטים !Q.
בשנת 2016 התרחש בעיר פיגוע שאורגן על ידי קיצונים מוסלמים.
ג'קרטה, שבנויה סמוך לנהרות, מוצפת באופן תדיר.
השיטפונות החמורים ביותר מתרחשים כאשר יורד גשם רב בזמני גאות, אז פני הים עולים וביחד עם מי הגשם הניגרים הם מציפים את האזורים הנמוכים בעיר.
ב-4 בפברואר 2007 הוצפו כשלושת רבעים של הבירה בעקבות הצפת הנהרות ופריצת סכר, ויותר מ-300 אלף תושבים נאלצו לעזוב את בתיהם.
בשנת 2019 הכריז נשיא אינדונזיה על החלפת עיר הבירה ג'קרטה בעיר נוסנטארה הנמצאת באי בורנאו הסמוך.
במהלך שיטפונות של ינואר 2020 נהרגו 66 תושבי העיר.
השפעת השיטפונות קטלנית במיוחד עקב גידול האוכלוסייה בעיר, תכנון בנייה לקוי, וחוסר ידע על דרכי התמודדות עם שיטפונות בקרב תושבי העיר וגורמי הממשל באינדונזיה.
שכונות ג'קרטה הממוקמות מתחת לפני הים ממשיכות לשקוע בקצב של 17 ס"מ בשנה, עקב גורמים שונים, כולל שאיבה לא מבוקרת של מי תהום.
מבין ההתפתחויות האפשריות, על פי התחזית הקשה יותר, עד שנת 2050 צפויים להיות 95% משטחי צפון ג'קרטה מתחת לפני הים.
ג'קרטה מנוהלת על ידי מושל (ולא על ידי ראש עירייה) משום ששטחה חופף לשטח המחוז המיוחד שלה.
מזרח ג'קרטה - ג'קרטה טימור
מערב ג'קרטה - ג'קרטה באראט
צפון ג'קרטה - ג'קרטה אוטרה
דרום ג'קרטה - ג'קרטה סלאתאן
מרכז ג'קרטה - ג'קרטה פוסאט
אלף האיים - לשעבר מחוז בצפון ג'קרטה.
מדובר באוסף של 110 איים קטנים הממוקמים על ים ג'אווה.
יש להם ערך שימור גבוה בעקבות המערכות האקולוגיות הייחודיות והמיוחדות שלהן.
צורת התחבורה העיקרית בין האיים הן סירות מהירות או מעבורות קטנות.
ישנן מספר רכבות החוצות את העיר, אולם אין בהן די כדי לספק את צורכי האוכלוסייה - דבר המביא לצפיפות יתר ברכבות.
גם מערכות האוטובוסים והמוניות אינן עומדות בעומס.
כיום נבנות בעיר שתי מערכות מונורייל על מנת להקל את העומס.
בשנת 1985 נפתח בסמוך לעיר נמל התעופה הבינלאומי סוקרנו-האטה, שהחליף את נמל התעופה הישן הלים פרדאנאכוסומא ואת נמל התעופה הישן כמאיוראן מימי שלטון הולנד, שנחרש ונהרס לאחר חנוכת שדה התעופה החדש, לטובת בניית שכונות חדשות, ששמות הרחובות בהן קשורים בתעופה.
שדה התעופה הלים פרדאנאכוסומא עודנו משרת את חיל האוויר האינדונזי.
בעיר פועל נמל טנג'ונג פריאוק, הנמל הגדול באינדונזיה.
בג'קרטה נמצאות מספר אוניברסיטאות, על פי ה-WORLD OF LEARNING מספרן 11, ו-10 מהן נזכרות כאן:
אוניברסיטת אתמא ג'איא הקאתולית של אינדונזיה
מסגד איסתיקלאל הוא המסגד המרכזי בג'קרטה והגדול ביותר בדרום-מזרח אסיה.
בעיר פועלות גם שתי קתדרלות.
קבוצת הכדורגל הפופולרית ביותר בג'קרטה היא פרסיג'א ג'קרטה שמגרשה הביתי הוא אצטדיון לבאק בולוס.
האצטדיון הגדול בג'קרטה הוא אצטדיון גלורא בונג קארנו.
באצטדיון 100,000 מקומות ישיבה, והוא אחד האצטדיונים הגדולים בעולם.
האצטדיון נבנה בתחלה בשם "סנאיאן" עבור אירוח משחקי אסיה בשנת 1962, ואחרי מות סוקרנו נקרא האצטדיון על שמו.
ג'קסונוויל היא עיר במדינת פלורידה שבארצות הברית.
העיר היא הגדולה ביותר במדינת פלורידה מבחינת אוכלוסייתה וה-10 בארצות הברית כולה, והגדולה ביותר בארצות הברית היבשתית מבחינת שטחה הכולל.
העיר ג'קסונוויל היא מושב מחוז דובאל, ואוכלוסיית העיר מונה כ-949,611 איש (2020), והיא מרכז אזור מטרופוליטני המונה 1,733,937 איש (2020).
העיר ג'קסונוויל שוכנת לחופי החוף הראשון שבצפון-מזרח מדינת פלורידה.
בנוסף, העיר שוכנת לגדותיו של נהר סנט ג'ונס, כ-40 ק"מ מגבול המדינה עם ג'ורג'יה וכ-547 ק"מ צפונית לעיר מיאמי.
השטח יושב בעבר בידי שבט הטימוקואה, ובשנת 1564 נבנה באתר מבצר קרולין בידי הצרפתים, שהיה לאחת מנקודות היישוב הראשונות של האירופים בארצות הברית של ימינו.
העיר היא נמל ים חשוב, ומרכז תיירותי משמעותי במדינת פלורידה.
במשך אלפי שנים אינדיאנים התיישבו באזור, וישנן עדויות ארכאולוגיות המתוארכות לשנת 2500 לפנה"ס.
האירופאי הראשון שעבר באזור היה חוקר צרפתי שמיפה את הסביבה בשנת 1562. שנתיים לאחר מכן, בשנת 1564 נוסדה ההתיישבות הראשונה, שנקראה פורט קרוליין.
ב-20 בספטמבר 1565 פליפה השני, מלך ספרד הורה על תקיפה ספרדית על פורט קרוליין, על מנת להגן על האינטרסים הספרדיים של המושבה הספרדית הסמוכה, סיינט אוגוסטין.
המקום נכבש וכמעט כל החיילים הצרפתים נהרגו בקרב.
בשנת 1763, לאחר מלחמת הצרפתים והאינדיאנים, ספרד ויתרה על פלורידה ונתנה אותה לממלכה המאוחדת.
בתקופת השלטון הבריטי, האזור שגשג מבחינה כלכלית וחקלאית.
בשנת 1783, לאחר מלחמת העצמאות של ארצות הברית, האזור חזר לשליטת ספרד ובשנת 1821 פלורידה עברה לשליטת ארצות הברית.
באותה השנה, הוחלט לתכנן עיר באזור.
לבסוף הוחלט כי שמה של העיר יהיה ג'קסונוויל, על שמו של אנדרו ג'קסון.
במהלך מלחמת האזרחים האמריקנית, פלורידה הייתה ממייסדות קונפדרציית המדינות של אמריקה, וג'קסנוויל הייתה נקודת מפתח לסחורות חקלאיות עבור מדינות הדרום.
עד מהרה, צבא האיחוד יצר מצור על העיר, והיא החליפה שלטון מספר פעמים במהלך המלחמה.
במהלך תקופת השיקום שאחרי המלחמה העיר פרחה מבחינה תיירותית (הרבה בזכות ביקורו של הנשיא גרובר קליבלנד), אף על פי שמספר פעמים פרצה בעיר קדחת צהובה.
בשנת 1901 פרצה שרפה אשר פגעה בצורה קשה בעיר, גרמה לכ־10,000 איש לאבד את בתיהם כאשר אלפי בתים נשרפו, ושבעה אנשים נהרגו.
זה היה אחד מאסונות הטבע הגדולים ביותר בהיסטוריה של פלורידה והשרפה העירונית הגדולה ביותר באזור זה של ארצות הברית.
בעשור השני של המאה יוצרי סרטים רבים נמשכו לעיר בשל מזג האוויר שלה, והוקמו בה למעלה מ-30 אולפנים לראינוע.
בנוסף על כך, ג'קסונוויל הפכה גם למרכז של בנקאות וביטוח.
במהלך שנות ה-40 צי ארצות הברית פתח 3 בסיסים באזור, דבר שהוסיף מקומות תעסוקה רבים לעיר.
לאחר מלחמת העולם השנייה התרחש גל פירוור גדול אשר פגע בערים רבות בארצות הברית, בהן ג'קסונוויל.
במהלך שנות ה-60 קרו מספר משברים גדולים בעיר, ביניהם שרפה בבית מלון אשר גרמה למותם של כ-22 איש, פגיעת הוריקן שגרמה להרס רב, וחשיפתה של פרשות שחיתות בעיריית ג'קסונוויל.
בשנת 2005 אירחה ג'קסונוויל את אירוע הסופרבול XXXIX, מופע שנצפה על ידי 86 מיליון צופים ברחבי העולם.
באוקטובר 2016 פקד הוריקן מת'יו את העיר וגרם לנזק רב.
בספטמבר 2017 פגע הוריקן אירמה בעיר וגרם לשיטפונות שוברי שיאים בחומרתם בג'קסונוויל, שלא נראו מאז 1846.
בג'קסונוויל שורר אקלים סובטרופי לח, עם קיצים לחים וחמים, וחורף חם ויבש יותר.
הגשמים יורדים בעיקר בחודשים החמים ביו מאי לספטמבר.
גשמים עונתיים מרוכזים בחודשים החמים ביותר מאי עד ספטמבר, עם ממוצע גשמים של 1,300 מ"מ בשנה.
החודשים היבשים ביותר הם מנובמבר עד אפריל.
הטמפרטורות הממוצעות החודשיות הרגילות נעות בין C° 11.7 בינואר ל-C° 27.9 ביולי.
הבחירות לראשות העיר מתקיימות אחת לארבע שנים.
מועצת העיר מונה כ-19 חברים.
14 מתוכם נבחרים ב-14 מחוזות בחירה, ועוד כחמישה נציגים נבחרים על ידי כל העיר.
אמנם ראש העיר מפקח על מחלקות העירייה, אך רובן עצמאיות בצורה מסוימת.
לראש העיר יש כוח להטיל וטו על החלטות מועצת העיר, ולה יש את הכוח לפטר ולמנות ראשי מחלקות.
ראש העיר הנוכחית היא דונה דיגן, שנכנסה לתפקידה ב-1 ביולי 2023.
ג'קסונוויל היא העיר המאוכלסת ביותר בפלורידה והעיר ה-12 בגודלה בארצות הברית.
נכון לשנת 2019, העיר נמצאת במקום העשירי מבחינת כמות התושבים ממוצא ערבי שבה.
נכון לשנת 2010 יש בעיר את הקהילה הפיליפינית הגדולה ביותר בארצות הברית, כאשר לרובה יש קשר כלשהו עם צי ארצות הברית.
9.2% מאוכלוסיית העיר לא נולדו בארצות הברית.
ג'קסונוויל מגוונת מאוד מבחינה דתית.
הקבוצה הגדולה ביותר היא פרוטסטנטית, כאשר מרביתה אוונגליסטית, אך ישנן קהילות פרוטסטנטיות רבות אחרות.
ישנה גם קהילה קתולית חזקה.
בעיר ישנם גם כמה אלפי מוסלמים, הינדואים, בודהיסטים וכמה מאות בהאים.
23.9% ממשקי הבית היו ילדים מתחת לגיל 18 שגרים איתם, 43.8% היו זוגות נשואים, 15.2% היו בעלי בת נשים ללא בעל נוכח, ו-36.4% היו לא משפחות.
29.7% מכלל משקי הבית היו מורכבים מאנשים פרטיים, ול-7.9% אנשים גרו לבד מגיל 65 ומעלה.
הגיל הממוצע היה 35.5 שנים.
בשנת 2010 ההכנסה החציונית למשק בית במחוז הייתה $48,829 וההכנסה החציונית למשפחה הייתה $59,272. לזכרים הכנסה חציונית של $42,485 לעומת $34,209 לנשים.
פול ג'קסון פולוק היה צייר מודרני אמריקאי.
ג'קסון פולוק נולד בשנת 1912 בקודי, ויומינג, ארצות הברית.
את השכלתו רכש בלוס אנג'לס ובניו יורק.
הוא היה חבר קרוב של רוברט מאת'רוול, אקספרסיוניסט אבסטרקטי, והושפע ממנו רבות.
תחילה עסק בציורים לא פיגורטיביים, אשר הושפעו מאוד מציורים ואמנות פרימיטיביים ובעיקר מהתרבות האינדיאנית.
ב-1946 החל לעסוק בטפטוף צבע.
אז שפך צבע מתוך פחיות צבע ענקיות על קנבסים ענקיים שפרש על הרצפה.
בנוסף לכלים השגרתיים השתמש בציוריו גם בסכינים ובמקלות.
ב-11 באוגוסט 1956, נהרג פולוק בתאונת דרכים באיסט המפטון ניו יורק, בעת שנהג תחת השפעת אלכוהול.
פולוק היה נשוי ללי קרסנר, אך זמן מה לפני מותו גילתה שיש לו מאהבת, רות קליגמן וקרסנר עזבה אותו.
קליגמן עברה לגור בחברת פולוק בביתו באיסט המפטון.
בשנתיים לפני מותו מצבו היה ירוד, בגלל התמכרותו לאלכוהול, והוא לא צייר דבר בתקופה זו.
קליגמן טענה, שנים רבות, שהיא מחזיקה בציור האחרון שיצר פולוק, כמתנה עבורה.
ב-2013 מומחים וחוקר פלילי קבעו בסבירות גבוהה שאכן זה היה ציור שלו.
פולוק השתייך לאסכולת ניו יורק והיה שייך לאותו זרם באסכולה שעבד בשיטת ציור הפעולה: ציור שנוצר כשהרציונל אינו מפקח על הרגש כלל - לפי שיטה זו, הניסיון הוא לייצר דימוי המשוחרר ממגבלות ההגיון.
פולוק למעשה מתעד בציוריו פעולות.
ניתן לומר שיצירה מעין זו היא התפתחות טבעית של חקירה צורנית שעושה הציור המודרני.
בנוסף, פולוק מציע בעבודותיו מודל חדש לבדיקת היחסים בין האמן לבין הטבע, ושואל האם ייתכן כי האמן הוא הטבע.
הקנבסים של פולוק הופכים להיות סוג של זירת מאבק ובה כוריאוגרפיה, ומתוכם עולה שאלה על מעמד היוצר.
מחקרים שנעשו על עבודתו של פולוק מראים כי עבודתו מהווה פרקטל.
כאשר מודדים את כמות הצבע במשבצת בעלת גודל מסוים, בציור מסוים, מוצאים כי אחוז השטח המכוסה בצבע נשאר קבוע בלי קשר לגודל המשבצת.
כאשר משווים אחוז זה בעבודותיו לאורך השנים, מוצאים כי אחוז השטח המכוסה בצבע בעבודותיו של פולוק הלך וגדל.
ב-2006 השיג ציור מספר 5, 1948 האבסטרקטי של פולוק את המחיר הגבוה ביותר במכירה פומבית, כאשר נמכר ב-140 מיליון דולר.
השיא נשבר בשנת 2011 כאשר משפחת המלוכה של קטר רכשה את אחת היצירות בסדרת "שחקני הקלפים" של פול סזאן תמורת סכום של 250 מיליון דולר.
ב-1986 יצא לאור ספרו של ג'פרי פוטר "קבר אלים", שתיעד את חייו של פולוק.
ב-1987 פורסמה ביוגרפיה נוספת של פולוק, פרי עטה של דברה סולומון.
ב-1989 יצאה לאור עוד ביוגרפיה של פולוק, "סאגה אמריקאית", שנכתבה בידי סטיוון נייפה וגרגורי וייט-סמית (וזכתה אחר כך בפרס פוליצר).
בשנת 2000 ביים וכיכב השחקן אד האריס בסרט "פולוק" המבוסס על חייו.
בשנת 2002 יצא לאור ספרו העלילתי של ג'ון אפדייק, "Seek My Face", שנכתב בהשראת דמותו של פולוק.
ג'קסון ויפס שוואלטר , שחמטאי אמריקאי שהיה אלוף ארצות-הברית לשחמט חמש פעמים.
שוואלטר הפסיד בדו-קרבות מול שמואל ליפשוץ, מקס ג'וד, הרי נלסון פילסבורי ופרנק מרשל.
עקב סגנון משחקו התוקפני, ושערו שהיה כרעמה עבה עד קצה ערפו, כונה שוואלטר "האריה מקנטקי".
לבן: הרי נלסון פילסברי שחור: ג'קסון שוואלטר ברוקלין 1897
במשחק זה ניכר הבט פסיכולוגי חשוב, הלבן השיג יתרון מכריע, אך שמט אותו לחלוטין.
השחור שחש במשך מסעים רבים שעמדתו אבודה, לא השכיל לנצל את ההזדמנות שניתנה לו ולסיים בתיקו, ועשה מצידו משגה קשה שהחזיר ללבן את היתרון הגדול.
לבן: זיגברט טאראש שחור: ג'קסון שוואלטר וינה 1898.07.15
במשחק זה טאראש מצליח לנטרל לחלוטין את עמדת השחור.
כליו נכים ולא מצליחים להתפתח, ועמדתו סגורה לגמרי.
טאראש לא מאפשר ליריבו לפתח כלים ומנטרל כל רעיון התקפה של השחור עוד לפני שהבשיל.
כבר במסע החמישי 5. ד5 מתחילים לחוש בגישה של טאראש של חסימת כלי היריב.
המסע השישי 6. רד3 שלכאורה נוגד עקרון פתיחה שלא להזיז את אותו כלי פעמיים נועד אף הוא לסגירת עמדת השחור על ידי האפשרות של ג4 כדי לשמור על שרשרת הרגלים גם אם השחור יבצע החלפות.
8. ח3 מבטל את האפשרות של רז4 ומאלץ את השחור לשחק רד7.
זיגברט טאראש - ג'קסון שוואלטר, וינה 1898.07.15 , יוטיוב
ג'קסונוויל ג'אגוארס היא קבוצת פוטבול אמריקאית מליגת ה-NFL שבסיסה בעיר ג'קסונוויל שבמדינת פלורידה.
הקבוצה נוסדה ב-1995 והיא אחת משתי הקבוצות שהצטרפו לליגת ה-NFL בשנה זו, יחד עם קרוליינה פנתרס.
הקבוצה משתייכת לבית הדרומי של חטיבת ה-AFC, אליו עברה מהבית המרכזי ב-2002. לאורך שנות קיומה הקבוצה העפילה שמונה פעמים לפלייאוף, זכתה ארבע פעמים בראשות הבית, ושלוש פעמים הפסידה בגמר חטיבת ה-AFC.
בשנותיה הראשונות בליגה הייתה הקבוצה אחת מבעלות ההכנסה הגבוהה ביותר מקרב קבוצות ה-NFL, זאת בזכות האצטדיון החדש שלה, אולם עם השנים התפוסה ירדה, המבנה הפך למיושן ביחס לסטנדרטים בליגה, והכנסות הקבוצה התדלדלו.
ב-2011 נמכרה הקבוצה לשהיד ח'אן, איש עסקים אמריקאי-פקיסטני, תמורת 760 מיליון דולר.
ב-2016 שווי הקבוצה הוערך על ידי מגזין פורבס בכ-1.95 מיליארד דולר, מקום 25 מבין 32 קבוצות ה-NFL.
ג'קסון בראון (נולד ב-9 באוקטובר 1948) הוא מוזיקאי וזמר רוק אמריקני.
בראון נולד בהיידלברג, גרמניה והתפרסם בתחילת שנות השבעים בזכות סגנונו האינטרוספקטיבי-וידויי, שהתחלף בעשורים הבאים בכתיבה פוליטית ביקורתית.
מאז ועד היום הקליט שנים עשר אלבומי אולפן, ובשנת 2004 הוכנס להיכל התהילה של הרוקנ'רול.
אלבומו האחרון שיצא עד כה הוא אלבום האולפן ה-12 של בראון ויצא בשנת 2008: Time The Conqueror.
זהו אלבום האולפן הראשון מזה שש שנים שהכיל שירים מקוריים פרי עטו של בראון וזכה להצלחה.
ג'קריג'ה קונה הוא כדורגלן עבר יליד חוף השנהב, המשחק בעמדת הקשר האחורי.
ג'קריג'ה קונה החל את הקריירה בקבוצת הנוער של מועדון הכדורגל הגנאי סיוי ספורט.
בתחילת עונת 2005/2006 חתם ג'קריג'ה בהפועל פתח תקווה, אך כמעט ולא שיחק והיה שחקן ספסל.
בסיום העונה החליטה הנהלת הקבוצה להשאילו להפועל חיפה מהליגה הלאומית, ושם הפך ג'קריג'ה לשחקן הרכב קבוע.
הוא שיחק בהפועל חיפה במשך שנתיים, ולאחר מכן חזר להפועל פתח תקווה, בה חתם על חוזה למשך שנתיים.
ג'קריג'ה קונה לא הרבה להבקיע או לבשל שערים בעונת 2008/2009, עונתו הראשונה בליגת העל, אך שיחק באופן קבוע בחלק האחורי של חוליית הקישור של הקבוצה.
במחזור ה-13 של הליגה הוא ספג פציעה שאילצה אותו לנוח משלושה משחקים, שבכולם הפסידה קבוצתו.
גם לאחר שחזר מהפציעה לא הצליחה הפועל פתח תקווה לשחזר את יכולתה מהתקופה שלפני פציעתו.
לקראת סוף העונה התברר כי כרטיס השחקן של ג'קריג'ה שייך לאיש העסקים מאיר שמיר, שהיה פעיל במשך שנים רבות בקבוצה בתפקידים שונים.
בתום העונה חתם ג'קריג'ה בדינמו בוקרשט מליגת העל הרומנית.
הוא חתם ביולי 2009, אך נכנס להרכב רק לאחר עזיבת אוסמן נ'דוה בינואר 2011. לאחר שלוש שנים ברומניה, חתם באוויאן מליגת העל הצרפתית.
ב-30 באוגוסט 2015 חתם בסיוואספור הטורקית.
בפברואר 2011 ערך את הופעת הבכורה שלו בנבחרת בורקינה פאסו, במשחק מול נבחרת כף ורדה.
בן דודו של ג'קריצ'ה הוא ארונה קונה, כדורגלן נבחרת חוף השנהב.
ג'קפוט היא עיירה במחוז אלקו במדינת נבדה, ארצות הברית.
העיירה ממוקמת כ-1.6 ק"מ מגבול נבדה-איידהו ומשמשת אתר תיירות הימורים, בעיקר לתושבי מדינות שכנות.
העיר הוקמה בעקבות איסור על הימורים במדינת איידהו אשר נקבע בשנת 1954. האיסור גרם למעבר בתי קזינו מאיידהו לנבדה.
בגלל קשרים כלכליים הדוקים עם מדינת איידהו, אזור הזמן בג'קפוט שונה מבשאר מדינת נבדה וזהה לזה באיידהו.
העיר גם משמשת אתר תיירות לחובבי גולף.
heterophylla; בעברית לחמן שונה עלים, מאנגלית מדוברת: Jackfruit) הוא מין של עץ ממשפחת התותיים הגדל באזורי שפלה טרופיים בדרום ודרום-מזרח אסיה, אשר הפרי שלו נפוץ כמאכל.
הפרחים גדלים על גבי הגזע (קאוליפלורה).
הפרי הגדל יוצא היישר מהגזע או מענף צידי.
קליפתו החיצונית מגובששת וחרוצה בחריצים בכל חלקיה.
הפרי מרובה זרעים העטופים בציפה בשרנית אכילה.
טעמו ייחודי, ריחו חזק ואופייני ומרקמו סיבי ועדין.
פירות העץ הם מבין פירות המאכל הגדולים ביותר בעולם.
פרי בודד עשוי לעלות על משקל של 36 ק"ג, להגיע לאורך של 90 ס"מ ולקוטר של 50 ס"מ.
בארצות שונות במזרח הרחוק הוא נחשב לפרי נפוץ, עממי וזול, הגדל בחצרות בתים ונמכר ברחובות.
ג'קפרוט מוכר כפרי הלאומי של בנגלדש.
ג'קפרוט קשה - הפרי נשאר קשה גם לאחר שהוא מבשיל.
ג'קפרוט סוסו (sosso) - הפרי נהיה רך לאחר שמבשיל.
ג'קפרוט דבש - תוך הפרי נוזלי וטעמו מתוק מאוד.
העצים הראשונים הובאו לארץ ישראל בשנות ה-30 של המאה ה-20 וניטעו ברחובות ובצריפין.
העצים נשאו פירות במשך כמה עונות אך לבסוף מתו עקב הזנחה.
בתחילה גידלו בארץ שני עצים בגן האיקלום שבפקולטה לחקלאות ברחובות ומספר עצים בודדים בסביבות הכנרת.
עץ נוסף גדל באזור עתלית בכניסה הצפונית במקום שבו נמצאים עצי הוושינגטוניה הגבוהים, זכר לחוות הניסיונות של אהרונסון שהייתה באזור.
את פרי המאכל ניתן להשיג משומר בצורת לפתן או בצורה קפואה בחנויות המוכרות מצרכים מהמזרח הרחוק.
הפרי הטרי אינו משווק בישראל נכון לשנת 2010.
מונרו ג'קסון ראת'בון החמישי , המוכר יותר בשמו ג'קסון ראת'בון, הוא שחקן, זמר ומוזיקאי אמריקאי.
ידוע בשל תפקידו בסדרת הסרטים "דמדומים", בגילום של ג'ספר וויטלוק, ובסרט "איירבנדר" משנת 2010, שם גילם את סוקה.
ג'קסון נולד בסינגפור לזוג הורים אמריקאים, אימו, רנדי לין (לבית בראונר) ואביו, מונרו ג'קסון ראת'בון הרביעי.
יש לו שלוש אחיות, בהן אמנית הקרמיקה קלי ראת'בון.
בשל עבודתו של אביו בחברת מוביל, נדד ראת'בון בעולם והתגורר במקומות שונים, החל נורווגיה, אינדונזיה ועד למידלנד, טקסס.
הוא התחיל לשחק בתיאטרון המקומי מידלנד בתוכנית הנוער לשחקנים "The Pickwick Players", כשבתפקידים הראשונים השתתף במחזות זמר.
בחטיבת ביניים ובתיכון למד בבית ספר לאמנויות במישיגן במגמת משחק.
לאחר סיום לימודיו תכנן לנסוע לאקדמיה הסקוטית המלכותית למוזיקה ודרמה אבל במקום זאת נסע ללוס אנג'לס להתנסות במשחק.
זמן קצר לאחר שהגיע ללוס אנג'לס, הצטרף ראת'בון לצוות של ערוץ דיסני.
הוא שיחק בתפקיד אורח בסדרת הטלוויזיה לנוער "The O.C." וכן באופרת הסבון "קרוב רחוק".
בשנת 2008 פרץ להוליווד בתפקידו בסרט הפנטזיה הרומנטית "דמדומים" המבוסס על הרומן בעל אותו שם של סטפני מאייר, כשגילם את דמותו של ג'ספר הייל לצד אשלי גרין, ניקי ריד, רוברט פטינסון, קריסטין סטיוארט ועוד רבים.
הוא המשיך לשחק בתפקיד זה גם בשאר הסרטים שמבוססים כולם על סדרת הספרים של מאייר.
דארקו" את ג'רמי, והתארח בפרק בסדרה "מחשבות פליליות".
שנה לאחר מכן שיחק בסרט "איירבנדר" בתפקיד סוקה לצד דב פאטל.
תפקידו עורר מעט מחלוקת כיוון שסוקה מופיע בתוכנית הטלוויזיה שעליה הסרט מבוסס כנער בעל עור שחום, בעוד שעורו של ראת'בון בהיר ולבן.
באותה שנה, הוא התארח בפרק של הסדרה "הבלתי רגילים".
בשנת 2011 הוא הופיע בסדרה האינטרנטית "Aim High" בתור ניק גרין, נער שהחל ללמוד בתיכון חדש.
פרק הבכורה שודר בפייסבוק, והסדרה הוגדרה כ"הסדרה החברתית הראשונה".
לסדרה כללו 16 פרקים, וראת'בון שימש גם כמפיק בפועל שלה.
בשנת 2013 התארח ראת'בון בפרק בסדרה "צווארון לבן".
בשנת 2015 הצטרף לקאסט העונה השנייה של סדרת הדרמה לנוער "למצוא את קרטר" ברשת MTV, בדמותו של ג'ררד פטרס, ברמן והבעלים של הבר ששכר את קרטר כמלצרית אצלו.
בשנת 2016 שיחק בתפקיד הראשי בסרט הדרמה הקזחי "טוקאל" בדמותו של קייל, גבר אשר נשוי לשתי נשים.
בשנת 2017 הצטרף כשחקן ראשי לעונה הרביעית של הסדרה "הספינה האחרונה" כג'ורג'יו, עבריין יווני-אמריקאי ששולט באיים יוונים רבים בים התיכון, וסוחט את החקלאים והדייג המקומיים.
בשנת 2019 כיכב בסרט הדרמה "חומת מקסיקו", הפקה אמריקאית-מקסיקנית לצדם של מויסס אריאס ומריאל המינגוויי.
ראת'בון היה חלק מהלהקה "100 קופים" שהקים יחד עם שני חבריו מהתיכון ועוד שני חברים קרובים.
הלהקה הוציאה חמישה אלבומים סך הכל עד שהתפרקו בשנת 2012.
ראת'בון מתגורר כיום בלוס אנג'לס.
חבריו הקרובים הם שחקני דמדומים אשלי גרין, ניקי ריד וקלן לוץ.
לג'קסון ולבת זוגו הרקדנית שיילה אפסהדי בן בשם מונרו ג'קסון השישי (נולד ב-12 ביולי 2012).
הם נישאו ב-29 בספטמבר 2013. בתם השנייה, פרסלי בואי ראת'בורן, נולדה ב-31 במאי 2016. ובנם השלישי נולד בסוף 2019.
ב-18 בספטמבר 2014, ראת'בורן היה על טיסת 1416 של ג'ט בלו איירווייז מלונג ביץ', קליפורניה לאוסטין, טקסס, כאשר המנוע שלה התפוצץ.
המטוס חזר ללונג ביץ' וביצע נחיתת חירום.
היו 4 פצועים, אך כל הנוסעים שרדו.
+שנהסרטתפקידהערות2005River's Endג'ימי2006Pray for Morningקונור2007סטן הגדולרובי2008יום ההברזות של הבוגריםסניפידמדומיםג'ספר וויטלוק2009ס.
ג'ראדה היא עיר במחוז ל'עיון-סג'אנגה שבצפון־מזרח מרוקו, סמוך לגבול עם אלג'יריה.
העיר ממוקמת באזור הררי, ואקלימה נחשב קשה יחסית – חורפים קרים ולעיתים מושלגים, וקייצים חמים ויבשים.
העיר נבנתה סביב מכרות פחם שהתגלו בתחילת המאה ה-20 בתקופת השליטה הצרפתית, והתפתחה במהירות למרכז תעשייתי חשוב.
יהודים החלו להתיישב בג'ראדה בשנות ה־30 של המאה ה־20, בעקבות פיתוח מכרות הפחם והתפתחות הכלכלה המקומית.
הקהילה כללה כמה מאות נפשות, והורכבה מיהודים שהיגרו מאזורים כפריים במרוקו ומהרי האטלס.
הם התפרנסו בעיקר ממסחר, חייטות, הנעלה ומתן שירותים לעובדי המכרות.
במקום התקיימו חיי קהילה בסיסיים – כלליים ודתיים – שכללו בית כנסת, שחיטה כשרה וחינוך יהודי מוגבל.
ב־7 ביוני 1948, זמן קצר לאחר הכרזת עצמאות מדינת ישראל, התרחשו פרעות אלימות בעיר ג'ראדה ובאוג'דה הסמוכה.
הרקע למהומות היה מתיחות גוברת בין הקהילות היהודיות והאוכלוסייה המוסלמית המקומית, על רקע תמיכה ביישוב היהודי בארץ ישראל, פעילות ההגנה והלכי הרוח הלאומיים ששררו במרוקו.
בפרעות נרצחו 39 יהודים – 38 מהם בג'ראדה ואחד באוג'דה.
עשרות נוספים נפצעו, חנויות ובתים נבזזו ונשרפו, ונשים וילדים הותקפו.
הפרעות גרמו לזעזוע עמוק בקהילה היהודית המקומית ובמרוקו בכלל, והובילו לגלי עזיבה מואצים של יהודים מהאזור.
לאחר הפרעות ולאורך שנות ה־50 וה־60, עזבו כמעט כל בני הקהילה היהודית את ג'ראדה.
חלקם עברו לערים הגדולות במרוקו, כמו קזבלנקה, פאס ורבאט, ורבים אחרים היגרו לישראל, צרפת וקנדה.
נכון לראשית המאה ה־21, לא נותרו יהודים בעיר, אך זכר הקהילה נשמר בזיכרונות בני הדור השני והשלישי בישראל ובתיעוד קהילתי.
הכלכלה המקומית נשענה באופן בלעדי כמעט על תעשיית הפחם.
בשנות ה־90, בעקבות החלטות ממשלתיות לסגור את המכרות, התגברו מצוקות כלכליות בעיר – עוני, אבטלה וחוסר פיתוח.
תושבים רבים עוסקים בכרייה בלתי חוקית של פחם, מה שהוביל לתאונות רבות.
ב-2017 אירעו הפגנות נרחבות בעיר בעקבות מותם של שני כורים בלתי חוקיים, מה שהביא לחשיפה תקשורתית רחבה של מצוקת התושבים.
ג'ראדה שוכנת בגובה כ־1,000 מטר מעל פני הים, באזור הררי ויבש.
החורף עלול להיות קפוא ולעיתים אף מושלג, ואילו הקיץ חם מאוד עם טמפרטורות שעולות לעיתים מעל 40 מעלות צלזיוס.
ג'קסון ארלי מרטינס ולנסיה (Jackson Arley Martínez Valencia; נולד ב-3 באוקטובר 1986) הוא כדורגלן עבר קולומביאני ששיחק בעמדת החלוץ.
מרטינס התחיל את הקריירה שלו בדפורטיבו אינדפנדיינטה מדיין.
את עונתו האחרונה במועדון סיים מרטינס עם 18 שערים ועזר למועדון לזכות באליפות ה-5 בתולדותיו.
בקיץ 2010 חתם בצ'יאפס ("חגוארס") ממקסיקו.
את עונתו הראשונה הוא סיים עם 9 שערים ובמקום ה-4 בטבלת מלך השערים בליגה.
ב-7 ביולי 2012 חתם בפורטו תמורת 11 מיליון דולר.
ב-11 באוגוסט הוא ערך את הופעת הבכורה שלו בקבוצה במסגרת הסופרקאפ הפורטוגזי נגד אקדמיקה בו הוא גם כבש את שער הבכורה שלו במועדון בדקה ה-90 של המשחק, שהעניק לפורטו את התואר בפעם ה-19 בתולדות המועדון.
ב-25 באוגוסט כבש את שער הליגה הראשון שלו מפנדל בדקה ה-80 נגד ויטוריה דה גימארייש, במשחק שנגמר ב-0:4 לפורטו.
עם 11 שערים ב-12 משחקים האו שבר את השיא של שחקני פורטו לשעבר רדאמל פלקאו, האלק וליסנדרו לופז.
הכינוי שהודבק לו בפורטו הוא "ג'קשואו מרטינז".
יכולתו המרשימה עוררה עניין בקרב המועדונים הגדולים באירופה וביניהם: ליברפול, צ'לסי וברצלונה.
ב-30 ביוני 2015 פורטו הודיעה שמרטינס יעבור לאתלטיקו מדריד עבור 35 מיליון יורו.
ב-29 באוגוסט הבקיע לראשונה במדי אתלטיקו מדריד, בניצחונה 0–3 על סביליה.
ב-3 בפברואר 2016 חתם מרטינס בגואנגג'ואו אוורגראנד עבור 42 מיליון יורו.
ב-24 בפברואר ערך את הופעתו הבכורה בקבוצה בתיקו 0-0 נגד פוהאנג סטילרס בליגת האלופות האסיאתית.
ב-6 במרץ הבקיע את שערו הראשון בקבוצה בהפסד 1–2 לצ'ונגצ'ינג ליפאן במחזור הראשון בליגה.
ב-31 באוגוסט 2018 הושאל לפורטימוננסה הפורטוגזית.
ג'קרנדה קורי (נולדה ב-1966) היא אמנית ישראלית ומרצה במחלקה לעיצוב קרמי וזכוכית באקדמיה לאמנות ועיצוב בצלאל.
נולדה בשנת 1966 במקסיקו סיטי.
עלתה לארץ בשנת 1987. סיימה את לימודיה במחלקה לעיצוב קרמי בבצלאל בהצטיינות בשנת 1991, ומאז עוסקת בקרמיקה בסטודיו הפרטי שלה בתל אביב.
מרצה במחלקה לעיצוב קרמי בבצלאל מאז שנת 2006. ומלמדת בבית בנימיני בתל אביב, מאז 2011.
1989 - פרס אריקה ולודוויג ג'סלסון.
1990 - פרס בצלאל, אקדמיה לאמנות ועיצוב ירושלים עבור הצטיינות בלימודים.
1991 - פרס בלומנטל לקדרות.
1993-1994 - מלגת קרן שרת, קרן התרבות אמריקה ישראל.
1993 - "נדבך", גלריית בית האמנים, ירושלים.
1995 - "עשרה כדים", המשכן לאמנויות הבמה, תל אביב.
2002 - "עוד כדים", מוזיאון בית אהרון כהנא, רמת גן.
2006 - "ג'קרנדה", גלריה פריסקופ לעיצוב עכשווי, תל אביב.
2006 - "ג'קרנדה", הגלריה במחלקה לעיצוב קרמי וזכוכית, בצלאל, ירושלים.
2010 - "טייפס", גלריה פריסקופ לעיצוב עכשווי, תל אביב.
2022 - "היעשות פלסטיק", בית בנימיני, תל אביב
1991 - תערוכת בוגרים – בצלאל, אקדמיה לאמנות ועיצוב, ירושלים.
1992 - תערוכת זוכי מלגות קרן שרת – מוזיאון לאמנות ישראלית, רמת גן.
1993 - תערוכת זוכי מלגות קרן שרת – גלריה אוניברסיטאית-אוניברסיטת תל אביב.
1993 - "קרמיקה בעולם האמנות והעיצוב" – ביאנלה לקרמיקה, באר שבע.
1994 - תערוכת זוכי מלגות קרן שרת – משכן לאמנות ע"ש חיים אתר, עין חרוד.
1995 - "טאלנט" – תערוכת עיצוב בינלאומית, מינכן.
1996 - "הביאנלה הראשונה ליצירה בארצות אגן הים התיכון", מרסיי.
2013 - הביאנלה השביעית לקרמיקה ישראלית במוזיאון ארץ ישראל.
שון ויליאם מקלאקלין המוכר בכינויו ג'קספטיקאיי , או רק ג'ק, הוא גיימר ופרשן משחקי וידאו אירי ביוטיוב, ידוע בעיקר על ידי סדרת סרטוני ה"בואו נשחק" (כאשר הוא מרבה לצעוק) ובגלל הולוגים שלו.
מקלאקלין התחיל את קריירת היוטיוב שלו בשנת 2012. הוא מציג את ערוצו עם השותף הבדיוני שלו, סאם- עין "מזוהמת" ירוקה עם זנב.
נכון ל-8 במרץ 2023, לערוץ יש יותר מ-29 מיליון משתמשים רשומים, סך הכל 5,057 סרטונים שפורסמו, יותר מ-15.9 מיליארד צפיות כוללות, כאשר הסרטון הנצפה ביותר קיבל 102.64 מיליון צפיות והוא מדורג במקום ה-1 ברשימת הערוצים עם הכי הרבה רשומים באירלנד.
שון היה מנחה משנה באירוע ה-South by Southwest במרץ 2016.
מקלאקלין נולד בעיירה את'לון שבאירלנד.
הוא היה מתופף לשעבר של להקת רוק כבד אינדית בשם "מורם אל הקרקע - Raised to the Ground" שהיו פעילים בזמן שהיה בקולג'.
אחד האחים הגדולים שלו, מלקולם מקלאקלין הוא סופר.
בשנות ה-2000 המאוחרות, הוא סיים את לימודיו בתיכון עם תואר מוזיקה וטכנולוגיה בנוסף תואר של מלונאות.
סביב תחילת שנת 2010, מקלאקלין נשר מהמכללה לאחר שנתיים, אבל לאחר פגישה עם אדם באתר Interpals, הוא החליט ללכת ללמוד אנגלית.
הוא סיים את הקולג' סביב 2014, אותה שנה בה הערוץ שלו הגיע למיליון משתמשים רשומים.
מקלאקלין היה בעבר במערכת יחסים עם Wiishu, יוטיוברית ואמנית.
כיום הוא יוצא עם אוולין סמולדרס (Evelien Smolders), יוטיוברית ושדרנית טוויץ' הולנדית.
הם מתגוררים ביחד בעיר בשם ברייטון, ליד לונדון שבאנגליה.
מקלאקלין הצטרף לראשונה ליוטיוב ב-24 בפברואר 2007, בשם Jacksepticeye.
הוא החל ליצור סרטוני "בואו נשחק" של Far Cry 3 ו-Dark Souls.
הסרטונים הישנים ביותר שלו נחשבים ל"רגועים" באופן משמעותי מהסרטונים החדשים שלו, וזאת הסיבה שהוא מחשיב את עצמו ל"פרשן משחקי הווידאו האנרגטי ביותר ביוטיוב".
הפריצה שלו קרתה ב-2013 כשפיודיפאי הזכיר אותו בסרטון.
הודות לכך, מספר המנויים ל-Jacksepticeye זינק מ-2500 ל-15000 בתוך 4 ימים.
הוא קיבל את הכינוי "ג'ק" בעיקר מאמו, ולאחר מכן מחבר, שהיה קורא לו כך כשהיה צעיר.
אותו חבר החל לקרוא לו "ג'ק עין מזוהמת", לאחר שנחתך בעין בטעות ממשקפיים של חבר בתאונה שקרתה כאשר הם שיחקו כדורגל.
לדבריו, הפצע דימם במשך די הרבה זמן והזדהם אחרי כמה שבועות, ומכאן השם "ג'ק עין מזוהמת".
למקלאקלין יש סדרות משחקים שונות, כשבדרך כלל כל פרק מרווח בכ-3–5 ימים אחד מהשני.
לאחרונה החל לארח בסרטוניו חברים מיוטיוב כמו מארקיפלייר ופיודיפאי.
בשנת 2015 הקליט קולות דיבוב לדמותו שלו בשביל משחק המחשב והפלאפון- "PewDiePie: The Legend of the BroFist" של כוכב היוטיוב פיודיפאי יחד עם יוטיוברים אחרים כמו מארקיפלייר וסינמונטוסטקן.
למקלאקלין יש שתי סדרות תמידיות.
אחת מתוך שתי הסדרות היא "קורא את תגובותיכם" שבו הוא קורא את תגובות המשתמשים מרשתות חברתיות שונות ועונה להם.
הסדרה השנייה היא ולוגים, שבהם הוא בדרך כלל מדבר על חייו האישיים, או על אקטואליה הקשורה לערוץ.
רוב הסרטונים כוללים שפה בוטה.
הערוץ החל לגדול לראשונה בספטמבר 2013, ועד היום גדל בצורה מהירה למדי.
בשנת 2022 דורג במקום ה־15 ברשימת יוצרי התוכן המרוויחים ביותר של פורבס, עם רווחים של כ־16.8 מיליון דולר בשנת 2021.
בנובמבר 2024 הודיע שהוא אובחן על הרצף האוטיסטי.
ג'קסון קאריי פרנק היה מוזיקאי פולק אמריקאי.
אף שהוציא רק אלבום אחד רשמי במשך חייו ומעולם לא זכה להצלחה מסחרית של ממש, הייתה לו השפעה ניכרת על מוזיקאים ידועים רבים כפול סיימון, סנדי דני וניק דרייק.
כאשר ג'קסון פרנק היה בן 11, התפוצץ תנור גז בבי"ס היסודי בו למד בניו יורק.
השרפה שפרצה לאחר מכן גרמה למותם של 15 מבני כיתתו שביניהם הייתה חברתו דאז מרלן דו פונט, שעליה כתב מאוחר יותר את השיר "מרלן".
פרנק שרד את השרפה אך נכווה ב-50% מגופו.
בזמן שהותו בביה"ח קיבל במתנה גיטרה אקוסטית מאחד ממוריו והחל ללמוד לנגן ולהתוודע לעולם המוזיקה.
כשהיה בן 21, קיבל המחאה בסך 110,500$ מחברת הביטוח, שהספיקו לו לממן מסע לאנגליה ("catch a boat to England").
ב-1965, בעודו מתגורר באנגליה, הוציא פרנק אלבום אפונימי בשם ג'קסון סי.
פרנק, אותו הפיק פול סיימון.
באותה תקופה היו שני האמנים מעורים היטב בסצנת הפולק-רוק האנגלית המקומית, ממנה ספגו את השראתם המוזיקלית.
פרנק היה כה ביישן עד שבמהלך ההקלטות ביקש שיסתירו אותו מאחורי מחיצה משום שטען כי "אינו יכול לנגן" בזמן שארט גרפונקל ואל סטיוארט צופים בו.
רבים מהשירים באלבום זה בוצעו מאוחר יותר כגרסאות כיסוי על ידי אמנים שונים, ואחד מהם - השיר "חלב ודבש" (Milk and Honey) - הופיע בסרטו של וינסנט גאלו "הארנבת החומה".
אף שפרנק התקבל באהדה באנגליה במשך זמן מה, ב-1966 החלה המציאות נוטה לרעתו כשהחלו להופיע אצלו סימנים של מחלת נפש; באותו זמן חווה פרנק "מחסום כתיבה".
כאשר כספי הביטוח החלו לאזול, הוא החליט לחזור לארצות הברית למשך שנתיים.
כששב לאנגליה ב-1968 הוא נראה בעיני חבריו אדם שונה לגמרי; הדיכאון ממנו סבל שנבע מטראומת ילדותו (של השרפה בבי"ס) החמיר, והוא איבד לחלוטין את מעט הביטחון העצמי שעוד היה לו בעבר.
בפסטיבל וודסטוק הכיר פרנק דוגמנית לשעבר בשם איליין סדג'וויק, הוא התחתן איתה ולזוג נולדו בן ובת.
אחרי מותו של הבן מציסטיק פיברוזיס, נכנס פרנק לדיכאון חריף ביותר שחייב אשפוז בבי"ח פסיכיאטרי.
בתחילת שנות ה-70 החל להתחנן לעזרה מידידיו.
קארל דאלאס פרסם מאמר נלהב ב-1975 במלודי מייקר, וב-1978 אלבומו (היחיד) של פרנק מ-1965 התפרסם בשם Jackson Frank Again בעטיפה מחודשת.
על אף זאת האלבום לא זכה להצלחה מסחרית משמעותית מעבר לחוג המעריצים המצומצם של פרנק.
פרנק התגורר עם הוריו באלמה, מדינת ניו יורק, במשך מספר שנים בשנות ה-80 המוקדמות.
ב-1984 אימו, שאושפזה בבי"ח לניתוח לב פתוח, חזרה לביתה וגילתה כי פרנק נעלם בלי השארת כל פתק או מידע על מקום המצאו.
הוא נסע לעיר ניו יורק בניסיון נואש למצוא את פול סיימון, אך ללא הצלחה.
באותו זמן הוא הפך לחסר-בית הישן על מדרכות, כשהוא מתאשפז לסירוגין במוסדות פסיכיאטריים שונים.
פרנק אובחן כסובל מסכיזופרניה פרנואידית; הוא דחה אבחנה זו, והתעקש כי הוא סובל מדיכאון הנובע מהטראומה אותה עבר בילדותו.
כשהמציאות נראתה כנוטה לרעתו של פרנק, הוא "התגלה מחדש" בתחילת שנות ה-90 על ידי מעריץ מתקופת וודסטוק - ג'ים אבוט.
אבוט דן בענייני מוזיקה עם מארק אנדרסון, מורה בקולג' בו למד, שהכיר את פרנק.
כשעברו לדבר על מוזיקת פולק אותה אהבו שניהם, שאל אבוט את המורה אם הוא שמע על פרנק.
אנדרסון ענה בחיוב ושאל את אבוט אם הוא יהיה מוכן לעזור לזמר פולק שהמזל נטה לרעתו.
אבוט, שהכיר את פרנק רק מתמונתו באלבום משנת 65', שם היה צעיר ורזה - היה המום למראה עיניו: הוא ראה לפניו גבר שמן ביותר המשתרך בכבדות על המדרכה ושאל לשמו; היה זה פרנק.
ככל הנראה ההשמנה הייתה תוצאת לוואי של הפגיעה בבלוטת התריס שלו בזמן השרפה.
אבוט היה המום ועצוב למדי בגלל מצבו של פרנק והזמינו לארוחת צהריים.
לאחר מכן הלכו לחדרו שם ניסה פרנק לנגן ולשיר עבורו את השיר Blues Run The Game אולם קולו נשמע חלוש למדי.
זמן קצר לאחר מכן פרנק מצא את עצמו יושב על הספסל בקווינס בזמן שהוא מחכה למעברו לוודסטוק (אותו הבטיח לסדר אבוט), כאשר הוא נורה ומתעוור בעינו השמאלית.
בהתחלה לא מצאו את היורה, אולם לאחר זמן התברר כי מדובר היה בקבוצה של נערים מקומיים שירו ללא אבחנה ברובה אוויר באנשים ופרנק היה פשוט במקום הלא נכון בזמן הלא נכון.
לאחר התקרית סידר אבוט באופן מיידי את מעברו של פרנק לוודסטוק.
באותו הזמן החל פרנק להקליט מס' דמואים של שירים חדשים.
הופעתו מחדש הביאה להוצאה מחודשת של אלבומו על גבי תקליטור, בהוצאות מאוחרות יותר נכלל בנוסף לאלבום השירים דיסק בונוס ובו ההקלטות החדשות משנות ה-90'.
ב-2014 יצא לאור אלבום בשם גן העדן שהכיל שירים שלא יצאו בעבר.
מס' שירים שטרם יצאו לאור הם שירים שבוצעו עבור תוכנית רדיו של BBC ב-1968 אך ההקלטות הללו הן באיכות ירודה.
ג'קסון סי פרנק מת מדלקת ריאות ודום לב ב-Great Barrington, מסצ'וסטס ב-3 במרץ 1999 בגיל 56.
על אף שלא זכה לתהילה במשך חייו, גרסאות כיסוי של שיריו בוצעו על ידי אמנים ידועים רבים שכללו את סיימון וגורפינקל, ג'והן מאייר, קאונטינג קראווז, ניק דרייק, סנדי דני, ברט ג'נסצ', ג'ון ריינבורן, לאורה מרלינג ורובין פקהולד.
Blues Run The Game (2003), אוסף הכולל את כל ההקלטות הזמינות (אז) ב־2 תקליטורים
Forest of Eden (2013), (שירים ודמואים שלא שוחררו עד אז)
Fixin to Die (2014) שירים ודמואים נוספים שלא שוחררו
ג'קפילד היא עיירה על נהר סוורן בעמק איירונברידג' במחוז שרופשייר שבאזור מערב המידלנדס במערב אנגליה.
העיירה היא חלק מאתר המורשת העולמית עמק איירונברידג'.
בנימוקים להכללתה נכתב ש"ג'קפילד הייתה בעלת משמעות בתעבורה בנהר סוורן, ובייצור מוצרי חימר, ואריחים דקורטיביים".
ג'קפילד נמצאת על הגדה השמאלית (הדרומית) של נהר סוורן.
העיירה היא ארוכה וצרה משתרעת לאורך כ-1.6 ק"מ מה"גשר החופשי" (Free Bridge) במזרח עד מעבר "גשר הזיכרון" (Memorial Bridge) במערב.
ג'קפילד התפתחה כנמל של ברוסלי (Broseley) ובנטהול (Benthall) שהן עצמן נמצאות ברמה גבוה מעל הנהר.
ב-1605 נבנתה בג'קפילד ב-1605 "מסילת עגלות" (Wagonway ) שהייתה השנייה בבריטניה.
מוזיאון האריחים של ג'קפילד (Jackfield Tile Museum).
המוזיאון נמצא במפעל ששימש לייצור אריחים דקורטיביים, ומשמש גם כיום לייצור בקנה מידה קטן של אריחים כאלה בייחוד עבור פרויקטי שחזור, בין השאר בבניין הפרלמנט בלונדון.
ג'ראייד הוא אוסף דיגיטלי זמין לכל, ובו 47 עיתונים וכתבי עת שיצאו לאור בארץ ישראל בשפה הערבית בשנים 1908–1948.
האוסף הדיגיטלי הוא חלק ממפעלי הספרייה הלאומית אשר מחזיקה במחסניה מאגר חשוב של פרסומים תקופתיים בשפה הערבית שהופיעו בארץ ישראל החל מראשית המאה ה-20 כאשר זו הייתה תחת שלטון האימפריה העות'מאנית ותחת שלטון המנדט הבריטי.
מאגר זה כולל עיתונים יומיים בעלי דגש חדשותי ואחרים הומוריסטיים, כתבי עת חברתיים, חינוכיים ותרבותיים שהתפרסמו באופן סדיר פחות או יותר (שבועונים, דו-שבועונים, ירחונים וכו').
עיתונים בערבית הופיעו בארץ ישראל לראשונה בשלהי המאה ה-19, ועד שנת 1948 הגיע מספרם המצטבר לכ-250. רק כמחצית מן הכותרים מצויים באוסף של הספרייה הלאומית, בצורה מלאה או חלקית ומתוכם מונגשים דיגיטלית במאגר רק 47 כותרים.
העיתונים שנסרקו כוללים בסך הכול יותר מ-128,000 עמודים בלמעלה מ-19,000 גיליונות שונים.
סריקת העיתונים המופיעים באתר ושעברו דיגיטציה נעשתה מאחד משני המקורות האפשריים: נייר העיתון המקורי או מיקרופילם, כאשר ההעדפה היא תמיד למצוא את העותק הטוב ביותר מבחינת איכות, והשלם ביותר מבחינת מצאי של גיליונות.
להבדיל מפרויקטים רבים של עיתונות אשר עברו תהליך של סריקת הטקסט בטכנולוגיית זיהוי הכתב (OCR) בפרויקט זה לא נעשה שימוש בטכנולוגיה עקב אחוזי זיהוי נמוך (20%–30%) של הטקסט שבסריקה.
על מנת לעקוף את המכשלה הטכנולוגית הוקלדו ידנית כותרות הידיעות ושמות המחברים.
דבר זה מאפשר חיפוש טקסטואלי מוגבל באוסף.
ג'קסון ריד הייז הוא כדורסלן אמריקאי המשחק בקבוצת הלוס אנג'לס לייקרס מליגת הNBA, בעמדת הסנטר.
הייז נולד בעיר נורמן שבאוקלהומה, ובגיל 3 עבר עם משפחתו לסינסינטי, אוהיו.
אביו, ג'ונתן הייז, שיחק בליגת ה-NFL בין השנים 1985–1996, בעמדת הטייט אנד.
בשנת 2018 זכה הייז עם קבוצת הכדורסל של "תיכון מולר" באליפות התיכונים של אוהיו.
בקיץ 2018 החל ללמוד באוניברסיטת טקסס באוסטין, ובעונתו היחידה בקבוצת הכדורסל שלה רשם ממוצעים של 10.0 נקודות (ב-72.8% מהשדה), 5.0 ריבאונדים ו-2.2 חסימות למשחק.
בסיום אותה עונה זכה בתואר הרוקי המצטיין של מחוז ה-Big 12, וכן נבחר לחמישייה השנייה של העונה ולחמישיית ההגנה הראשונה של העונה במחוז.
באפריל 2019 הודיע על כוונתו לעזוב את האוניברסיטה כבר לאחר עונה אחת, ולהעמיד את עצמו לבחירה בדראפט ה-NBA.
בדראפט ה-NBA 2019 נלקח הייז בבחירה השמינית על ידי אטלנטה הוקס, ומיד הועבר בטרייד לניו אורלינס פליקנס, יחד עם ניקיל אלכסנדר-ווקר (הבחירה ה-17) ומרכוס לוסדה סילבה (הבחירה ה-35), בתמורה לדיאנדרה האנטר (הבחירה הרביעית), ג'ורדן בון (הבחירה ה-57) וסולומון היל.
במשחקו הראשון ב-NBA, ב-18 באוקטובר 2019, קלע 19 נקודות (עם 9 מ-11 מהשדה) בהפסד קבוצתו מול גולדן סטייט ווריורס.
לאורך אותה עונה שימש כמחליפו מהספסל של הסנטר דריק פייבורס, וקלע 7.4 נקודות בממוצע למשחק ב-67.2% קליעה מהשדה.
ב-6 ביולי 2023 חתם הייז על חוזה מינימום לשנתיים בלוס אנג'לס לייקרס שהשנה השנייה היא אופציית שחקן.
ג'קסון רוברט סקוט הוא שחקן אמריקאי הידוע בעיקר בגלל גילום דמותו של ג'ורג'י דנברו בסרטים "זה" (2017) והמשכו "זה: חלק 2" (2019), המבוססות על ספרו של סטיבן קינג "זה" ומגילומו של הילד בודי לוק בסדרה של נטפליקס, "המפתחות של משפחת לוק" (2020–2022).
סקוט נולד וגדל בפיניקס, אריזונה.
יש לו אחות גדולה, אדיסון.
בבית הספר החל ללמוד סינית מנדרינית.
למד גם בבית הספר למשחק CGTV, שם רכש חלק מטכניקות המשחק שלו.
בעודו ב-CGTV, הוא עבד עם שחקנים מניקלודיאון ודיסני, כמו גם עם השחקן אדריאן א'רמנטה (אנ'), מייסד CGTV.
השיעור החביב עליו היה סדנת אלתור.
הוא התגלה על ידי סוכנות מובילה זמן מה לאחר תקופתו ב-CGTV והחל את תחילת דרכו באודישנים ובהקלטה עצמית לתוכניות טלוויזיה מהשורה הראשונה.
סקוט קיבל את תפקיד הפריצה שלו בשנת 2015 בפרק של הסדרה "מחשבות פליליות".
סקוט לוהק לפרק הרביעי של העונה 11, שכותרתו "Outlaw", בתפקיד קול ואסקס.
בשנת 2017 גילם את ג'ורג'י דנברו בסרט "זה" המבוסס על ספרו של סטיבן קינג "זה".
באותה שנה, הוא גילם דמות מינורית בפרק של "אימת המתים המהלכים" תחת הכותרת "TEOTWAWKI", כששיחק את גרסת הילד לדמות טרוי אוטו.
הוא גילם מחדש את תפקידו של ג'ורג'י בסרט ההמשך, "זה: חלק 2", שיצא לאקרנים ב־6 בספטמבר 2019.
בשנת 2018 שיחק בסרט הקצר "סקין", בבימויו של גיא נתיב, שזכה בפרס האוסקר לסרט הקצר הטוב ביותר בטקס פרסי האוסקר ה-91.
בהמשך לז'אנר האימה, שיחק סקוט את התפקיד הראשי של מיילס בלום בסרט "הבלתי רגיל" משנת 2019, בבימויו של ניקולס מקארתי, שם הוא כיכב לצד טיילור שילינג.
אנדרס מוסצ'טי גייס את סקוט כדי להיות חלק מסדרת הפיילוט בת השעה שלו המפתחות של משפחת לוק עבור הולו כאחד השחקנים הצעירים המובילים מול פרנסס אוקונור.
הוא שיחק את החלק של בודי לוק, הצעיר מבין האחים.
הולו לא קיבלה את הפיילוט וסירבה לפתח ממנה סדרות.
עם זאת, נטפליקס מאוחר יותר פיתחה את הסדרה עם צוות שחקנים חדש, ושמרה רק את סקוט כבודי מהקאסט של הולו.
הסדרה עלתה בנטפליקס ב־7 בפברואר 2020.
בשנת 2018 לוהק סקוט בתפקיד טייט מיליקין לסרט העצמאי "Gossamer Folds", בבימויה של ליסה דונאטו הסרט מופק על ידי Yeardley Smith.
שנה סרט תפקיד הערות 2017 זה ג'ורג'י דנברו 2018 סקין טרוי פרס אוסקר לסרט הקצר הטוב ביותר 2019 הבלתי רגיל מיילס בלום זה: חלק 2 ג'ורג'י דנברו2020Gossamer Foldsטייט מיליקין2023התחייה הרוחנית (אנ')גרג לורי (אנ') הצעירTBACampfireג'ייסון
שנה סדרה תפקיד הערות 2015 מחשבות פליליות קול ואסקס פרק: "Outlaw" 2017 אימת המתים המהלכים טרוי אוטו הצעיר פרק: "TEOTWAWKI" 2020–2022המפתחות של משפחת לוק בודי לוק תפקיד ראשי (3 עונות); 28 פרקים2021וונדה-ויז'ןבילי4 פרקים
צ'אד ליאל הוא מתאבק אמריקאי.
הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה, ג'קסון רייקר.
לאחר שלחם במלחמת עיראק, ליאל פצח בקריירה בהיאבקות מקצועית בשנת 2001, כשהחל להופיע במספר ארגוני היאבקות עצמאיים תחת שם הבמה פיל שאטר.
הוא הוחתם על חוזה בארגון ההיאבקות Total Nonstop Action Wrestling (TNA) בשנת 2010, שבו שם הבמה שלו שונה לגאנר.
בארגון זה, הוא היה חלק מקבוצת הנבלים, אימורטל, ואף זכה פעם אחת באליפות הטלוויזיה של TNA במהלך תקופתו בקבוצה.
לאחר שעזב את הקבוצה, הוא הופיע בעיקר כמתאבק זוגות, כשזכה פעם אחת באליפות הזוגות של TNA ביחד עם ג'יימס סטורם.
ליאל עזב את TNA בשנת 2015 וכעבור שנתיים, הוא חתם על חוזה ב-WWE.
הוא נשלח לליגת הפיתוח, NXT, ובה שם הבמה שלו שונה לג'קסון רייקר.
לאחר מספר שנים, הוא הצטרף לסטיב קאטלר ווסלי בלייק, כשהשלושה נודעו בשם The Forgotten Sons.
צ'אד ליאל נולד ב-6 ביוני 1982 בהיקורי, קרוליינה הצפונית.
הוא שירת בחיל הנחתים של ארצות הברית כמקלען במלחמת עיראק.
בשנת 2001 ליאל חתם בארגון ההיאבקות NWA Anarchy והחל להופיע תחת שם הבמה פיל שאטר.
ב-18 באוגוסט 2007, הוא ניצח את אייס רוקוול וכתוצאה מכך הפך לאלוף במשקל כבד של NWA Anarchy.
ב-17 בינואר 2009, הוא זכה באליפות הלאומית במשקל כבד של NWA לאחר שגבר על קראשר הנסן.
תקופת הכהונה שלו היא הארוכה ביותר בהיסטוריה של אליפות זו, כשהיא נמשכה 763 ימים.
לבסוף, הוא הפסיד את התואר לצ'אנס פרופט ב-19 בפברואר 2011 לאחר שהוא חתם על חוזה בארגון ההיאבקות Total Nonstop Action Wrestling (TNA).
ב-22 אוקטובר 2010, שאטר ניצח את צ'ייס סטיבנס בארגון ההיאבקות Showtime All-Star Wrestling (SAW) וזכה באליפות הבינלאומית במשקל כבד של SAW, אך הוא נאלץ לוותר על התואר באפריל 2011 עקב חוסר אי יכולתו להגן עליה, מכיוון לוח הזמנים של TNA.
ב-23 ביוני 2010 במהלך הקלטות התוכנית !Impact, שאטר ערך את הופעת הבכורה שלו ב-TNA ביחד עם מיקאל ג'ודאס, כשהם שימשו כאנשי ביטחון של הארגון.
ב-29 ביולי במהלך הקלטות התוכנית !Impact, שאטר, שעתה הוכר תחת שם הבמה גאנר ומיקאל ג'ודאס, שאימץ את שם הבמה מרפי, הגיעו לאחר עימות בין ג'ף הארדי ומר אנדרסון למאט מורגן ותקפו את הארדי ואנדרסון, צעד שביסס את דמותם כרעות.
לאחר מכן, הם הצטוותו לשורות מורגן בקרב האנדיקאפ 3 נגד 2, שבו הם נוצחו על ידי המותקפים, הארדי ואנדרסון.
לאחר שהופיעו עם מורגן בשבוע לאחר מכן, העלילה של השניים עם מורגן לא המשיכה והם חזרו להיות אנשי אבטחה.
ב-21 באוקטובר בפרק של התוכנית !Impact, גאנר ומרפי חברו לשורות ג'ף ג'ארט, כשהשניים סייעו לו לתקוף את סמואה ג'ו.
באירוע טרנינג פוינט, שנערך ב-7 בנובמבר, גאנר ומרפי התערבו בקרב שהתנהל בין ג'ארט לג'ו ואף עזרו לג'ארט להשיג את הניצחון.
בפרק העוקב של !Impact, גאנר ומרפי התאבקו יחדיו מול סמואה ג'ו בקרב האנדיקאפ 2 נגד 1, שבו הם נחלו הפסד לג'ו.
לאחר תום הפיוד בין ג'ארט לג'ו, גאנר ומרפי הפכו לחברי הקבוצה אימורטל.
ב-9 בדצמבר במהלך הקלטות התוכנית Xplosion, גאנר ומרפי השיגו את ניצחון הבכורה שלהם בארגון לאחר שגברו על אינק אינק (ג'סי ניל ושאנון מור).
באירוע אגיינסט אול אודס, שנערך ב-13 בפברואר 2011, גאנר ומרפי השתתפו בקרב הבכורה שלהם במסגרת אירוע שלם וצפה, כשחברו לשורות חברם לקבוצת אימורטל, רוב טרי וביחד הם הפסידו לביר מאני, אינק (ג'יימס סטורם ורוברט רוד) וסקוט סטיינר בקרב שלושה נגד שלושה.
ב-24 בפברואר בפרק של התוכנית !Impact, גאנר ומרפי ניצחו את אריק יאנג ואורלנדו ג'ורדן בקרב זוגות אשר העניק להם את ההזדמנות להתמודד על אליפות הזוגות של TNA, שהוחזקה באותה התקופה על ידי ביר מאני, אינק.
הקרב בין הצמדים התקיים שבוע לאחר מכן בתוכנית, ובו הם כשלו בניסיונם לזכות בחגורות האליפות.
ב-14 במרץ בפרק של התוכנית !Impact, גאנר ניצח את מרפי ורוב טרי בקרב משולש שהיה על אליפות הטלוויזיה הפנויה של TNA.
הוא הפסיד את התואר לאריק יאנג ב-17 במאי במהלך הקלטות פרק התוכנית Impact Wrestling (ששודר ב-26 במאי).
ב-9 ביוני בפרק של התוכנית Impact Wrestling, גאנר הצמיד לניצחון את אלוף העולם במשקל כבד של TNA, סטינג בקרב המרכזי שהיה קרב זוגות ובו הוא חבר לשורות מר אנדרסון מול סטינג ואריק יאנג.
שבוע לאחר מכן, גאנר שאל את אלוף העולם במשקל כבד החדש, מר אנדרסון, אם הוא יוכל להתמודד מולו על התואר.
לאחר שאנדרסון סירב, גאנר הטיח אותו באחד השולחנות.
בקרב המרכזי של אותה התוכנית, גאנר ניצח את אנדרסון בקרב שאינו היה על התואר.
לאחר מכן, גאנר היה אחד מתריסר משתתפים, שהשתתפו בסדרת באונד פור גלורי אשר התקיימה בין החודשים יוני לספטמבר.
מטרת הסדרה הייתה לקבוע את הטוען לכתר לאליפות העולם במשקל כבד של TNA.
בתום שלב הבתים של הסדרה, גאנר דורג באחד מארבעת המקומות הראשונים, ולכן העפיל לשלבי ההכרעה, שהתקיימו באירוע נו סרנדר ביחד עם ג'יימס סטורם, בובי רוד וחברו לקבוצת אימורטל, בולי ריי.
באירוע זה, שנערך ב-11 בספטמבר, גאנר הודח מהתחרות לאחר שהפסיד לבובי רוד כתוצאה מהכנעה.
לאחר שהודח מהסדרה, גאנר פתח בפיוד עם השופט לשעבר של אימורטל, גארט בישוף, כשהפסיד לו כתוצאה מפסילה לאחר התערבות של ריק פלייר ב-10 בנובמבר בפרק של התוכנית Impact Wrestling.
גאנר הוצמד לניצחון פעמיים נוספות על ידי אותו בישוף ב-17 בנובמבר וב-8 בדצמבר בפרקי התוכנית Impact Wrestling.
לאחר הפסדיו, הוא פצע את בישוף לאחר שביצע עליו את מהלך הפיילדרייבר על הרצפה החשופה מחוץ לזירה.
גאנר עשה את אותו המעשה לג'סי ניל ודאגלס ויליאמס ב-15 וב-29 בדצמבר בפרקי התוכנית Impact Wrestling.
ב-5 בינואר 2012 בפרק של התוכנית Impact Wrestling, גאנר התמודד מול רוב ואן דאם בקרב שהסתיים בספירת חוץ כפולה, אך לאחר מכן הוא כשל בניסיונו לבצע עליו את מהלך הפיילדרייבר, כשואן דאם השיב מלחמה והטיח אותו לקרקע.
שלושה ימים לאחר מכן באירוע ג'נסיס, גאנר ניצח את ואן דאם לאחר שביצע עליו את מהלך ה-DDT על הרצפה החשופה.
באירוע אגיינסט אול אודס, שנערך ב-12 בפברואר, גאנר, כשבפינת הזירה שלו היה נמצא אריק בישוף גבר על גארט בישוף, כשבפינת הזירה שלו היה נמצא האלק הוגאן.
באירוע לוקדאון, שנערך ב-15 באפריל, גאנר ייצג את קבוצת אריק בישוף בקרב הלית'ל לוקדאון המסורתי, שבו הם הפסידו לקבוצת גארט בישוף.
בפרק העוקב של התוכנית Impact Wrestling, גאנר איתגר ללא הצלחה את דיבון לקרב על אליפות הטלוויזיה של TNA.
לאחר מכן, גאנר נעדר לתקופה של שלושה חודשים עד ל-26 ביולי בפרק של התוכנית Impact Wrestling, כשהוא ביחד עם קיד קאש התעמתו ותקפו את צ'אבו גררו ג'וניור, שערך את הבכורה שלו בארגון, עד שהרננדז נחלץ לעזרת האחרון.
באירוע הארדקור ג'סטיס, שנערך ב-12 באוגוסט, גאנר וקאש נוצחו בקרב זוגות על ידי גררו והרננדז.
גאנר וקאש התמודדו פעם נוספת מול גררו והרננדז, הפעם כשהאחרונים כיהנו כאלופי הזוגות של TNA, כשגם הפעם הם הפסידו לאחרונים.
לאחר היעדרות ממושכת, גאנר חזר ב-23 במאי 2013 בפרק של התוכנית Impact Wrestling, כשתקף את רובי אי ושארק בוי ואף נבחר לשותפו של ג'יימס סטורם לקרב זוגות ההדחות המרובע על אליפות הזוגות של TNA באירוע סלאמיברסרי XI, כשצעד זה אפיין את דמותו כטובה.
באירוע זה, שהתקיים ב-2 ביוני, גאנר וסטורם ניצחו את Bad Influence (כריסטופר דניאלס וקאזריאן), אוסטין אריס ובובי רוד ואלופי הזוגות באותה התקופה, צ'אבו גררו והרננדז וכתוצאה מכך הפכו לאלופי הזוגות של TNA.
השניים חזרו להיאבק בזירה יחדיו ב-8 באוגוסט בפרק של התוכנית Impact Wrestling, כשהצטוותו לשורות ODB בניצחונם על הברומאנס (ג'סי גודרז ורובי אי) ומיקי ג'יימס בקרב שלושה נגד שלושה מעורב.
באירוע באונד פור גלורי, שנערך ב-20 באוקטובר, תקופת הכהונה של השניים נקטעה לאחר 140 ימים כאלופים, זאת בעקבות הפסדם לברומאנס כבר בהגנה הראשונה שלהם על חגורות האליפות.
גאנר וסטורם קיבלו קרב חוזר ב-31 באוקטובר בפרק של התוכנית Impact Wrestling, לעומת זאת, הם נחלו הפסד גם הפעם.
ב-12 בדצמבר בפרק של התוכנית Impact Wrestling, גאנר השתתף בקרב Feast or Fired, שבו הוא היה אחד מארבעת המשתתפים שהשיגו מזוודה.
מזוודה זו נחשפה לאחר מכן ככזאת שכללה חוזה על קרב לאליפות העולם במשקל כבד של TNA.
שבועיים לאחר מכן בתוכנית, גאנר הניח את חוזה זה על כף המאזניים לקרב מול ג'יימס סטורם.
עם זאת, הקרב הסתיים בספירת חוץ כפולה, מה שהוביל לכך שגאנר השיג את המזוודה בחזרה.
השניים נאבקו פעם נוספת על המזוודה באירוע ג'נסיס, שנערך ב-23 בינואר 2014, כשבפעם הזאת גאנר הצליח להגן בהצלחה עליה, כשהמזוודה שלו נתלתה על עמוד.
גאנר וסטורם התאחדו לבסוף ב-30 בינואר בפרק של התוכנית Impact Wrestling, כשהם אותגרו על ידי הצמד Bad Influence לקרב על המזוודה של גאנר, קרב אותו גאנר וסטורם הצליחו לנצח.
ב-20 בפברואר בפרק של התוכנית Impact Wrestling, גאנר פדה את המזוודה שלו לקרב על התואר הראשי של הארגון, אך בקרב זה הוא הפסיד למגנוס לאחר שסטורם בגד בגאנר.
באירוע לוקדאון, שנערך ב-9 במרץ, גאנר ניצח את סטורם בקרב כלוב מי שעומד אחרון.
ב-20 במרץ בפרק של התוכנית Impact Wrestling, לאחר שסטורם נזף באביו של גאנר, גאנר הגיע ותקף את סטורם.
מנגד, האחרון הצליח להפוך את המצב, לאזוק את גאנר לחבל הזירה האמצעי ולהמשיך באיומיו על אביו של גאנר.
סטורם לא עצר את מעשיו וחזר כדי להטיח בקבוק בירה בראשו של אביו של גאנר.
באירוע סקריפייס, שנערך ב-27 באפריל, גאנר גבר על סטורם בקרב "אני נכנע".
ב-1 במאי 2014 בפרק של התוכנית Impact Wrestling, גאנר השתתף בטורניר של לילה אחד אשר קבע את הטוען לכתר לאליפות העולם במשקל כבד של TNA, שיתמודד מול האלוף אריק יאנג.
הוא ניצח את מר אנדרסון בקרב הראשון לאחר הפרעה מצידו של ג'יימס סטורם, אך בקרב הגמר הוא נוצח על ידי בובי רוד.
באירוע ויקטורי רוד, שנערך ב-10 במאי, גאנר ניצח בקרב גונטלט בן תריסר משתתפים וכתוצאה מכך הוענקה לו הזדמנות עתידית להתמודד על התואר הראשי.
ב-15 באוקטובר בפרק של התוכנית Impact Wrestling, לאחר התיידדות עם סמואל שו, השניים החליטו להשתתף בטורניר זוגות בן שמונה זוגות אשר קבע את הטוענים לכתר לאליפות הזוגות של TNA.
למרות רצונם להתקדם בטורניר, הם הפסידו כבר בסיבוב הראשון לסמואה ג'ו ולו קי ובעקבות זאת הודחו מהטורניר.
שבוע לאחר מכן בתוכנית, שו בגד בגאנר והצית פיוד בין השניים לאחר שהוא הכה אותו בעזרת כיסא ואף נישק את בריטני.
ב-5 בנובמבר בפרק של התוכנית Impact Wrestling, גאנר ניצח את שו בקרב ללא פסילות.
ב-23 בינואר 2015 בפרק של התוכנית Impact Wrestling, גאנר השתתף בקרב Feast or Fired, שבו הוא כשל להשיג מזוודה כלשהי.
גאנר היה חבר בקבוצת אנגל באירוע לוקדאון, שנערך ב-6 בפברואר והיה שותף לניצחון על קבוצת הביט דאון קלאן במסגרת קרב לית'ל לוקדאון.
ב-3 במאי בפרק של התוכנית Xplosion, גאנר הופיע בקרב האחרון שלו בארגון, כשרשם ניצחון על ג'סי גודרז.
ב-19 ביוני, גאנר עזב את TNA.
ב-29 במאי 2017, דווח שליאל חתם על חוזה ב-WWE והוא יהיה חלק ממותג הפיתוח, NXT.
כעבור חודש, ליאל ערך את קרב הבכורה שלו באופן לא טלוויזיוני בהפסד לנו ויי חוסה, שבו ליאל הופיע כדמות רעה.
עד לפברואר 2018, הוא הופיע לרוב בקרבות יחידים לא טלוויזיוניים, כשבנקודה זו הוא חבר לשורות וסלי בלייק וסטיב קאטלר, כשהשלושה נודעו בשם The Forgotten Sons (בעברית: "הבנים הנשכחים").
בחודש יולי של אותה השנה, שם הבמה של ליאל שונה לג'קסון רייקר.
השלושה הופיעו לראשונה על המרקע ב-29 באוגוסט בפרק של התוכנית NXT, כשהם נצפו בקטע עם הג'נרל מנג'ר, ויליאם ריגל.
קרב הבכורה שלהם התרחש שבוע לאחר מכן בתוכנית בו בלייק וקאטלר גברו על הסטריט פרופיטס (אנג'לו דוקינס ומונטז פורד) לאחר הסחת דעת מצד שיין ת'ורן.
ב-19 בספטמבר בפרק של התוכנית NXT, רייקר רשם את קרב הבכורה הטלווזיוני שלו, כשניצח את הומברטו קאריו.
בלייק וקאטלר ייצגו את הקבוצה בטורניר הזוגות לזכר דאסטי רודס לשנת 2019. הם ניצחו את דני בורץ' ואוני לורקאן בסיבוב הראשון ואת מאסטש מאונטיין (טרנט סבן וטיילר בייט) בשלב חצי הגמר, אך הפסידו בגמר לאליסטר בלאק וריקושט.
ב-3 וב-10 באפריל בפרקי התוכנית NXT, רייקר גבר בקרבות יחידים על לורקאן ובורץ', בהתאמה.
ב-24 באפריל בפרק של התוכנית NXT, רייקר פסל את עצמו בקרב מול קאריו.
לורקאן ובורץ' נחלצו לעזרת קאריו, בצעד שהדף את קבוצת The Forgotten Sons.
שבוע לאחר מכן בתוכנית, התקיים קרב שלושה נגד שלושה בין הקבוצות, שבו רייקר וחבריו ניצחו את בורץ', לורקאן וקאריו.
באירוע NXT TakeOver: XXV, שנערך ב-1 ביוני, בלייק וקאטלר השתתפו בקרב סולם זוגות מרובע אשר קבע את אלופי הזוגות החדשים של NXT.
למרות הפרעות חוזרות ונשנות מצד רייקר, השניים כשלו בניסיונם לזכות בחגורות האליפות בקרב שבסופו הסטריט פרופיטס ניצחו.
הקבוצה השתתפה בטורניר הזוגות לזכר דאסטי רודס לשנת 2020, לעומת זאת, הם הודחו כבר בשלב הראשון על ידי אימפריום (פביאן אייכנר ומרסל ברטל).
ב-10 באפריל 2010 בפרק של התוכנית סמאקדאון, קבוצת The Forgotten Sons ערכה את הבכורה שלו ברוסטר הראשי, כשניצחו את הלוצ'ה האוס פארטי (גראן מטאליק ולינסה דוראדו).
ב-1 במאי בפרק של התוכנית סמאקדאון, הם ניצחו את אלופי הזוגות של סמאקדאון, הניו דיי (ביג אי וקופי קינגסטון) בקרב שאינו היה על חגורות האליפות.
ניצחון זה זיכה אותם בהזדמנות להתמודד על התואר באירוע כסף בבנק.
באירוע זה, בלייק וקאטלר לא צלחו בניסיונם לזכות באליפות הזוגות של סמאקדאון במהלך קרב זוגות מרובע אשר כלל בנוסף את ג'ון מוריסון והמיז ואת הלוצ'ה האוס פארטי (גראן מטאליק ולינסה דוראדו), שבסופו הניו דיי ניצחו ושמרו על התואר.